PATVIRTINTA

Rudaminos vaikų

lopšelio-darželio „Ąžuoliukas“

direktoriaus 2022 m. sausio 21 d.

įsakymu Nr. V1-11

**RUDAMINOS VAIKŲ LOPŠELIO-DARŽELIO „ĄŽUOLIUKAS“ 2022-2024 METŲ APGAULĖS IR KORUPCIJOS PREVENCIJOS PROGRAMA**

**I SKYRIUS**

**BENDROSIOS NUOSTATOS**

1. Rudaminos vaikų lopšelio-darželio „Ąžuoliukas“ (toliau – Lopšelis-darželis) 2022-2024 metų korupcijos prevencijos programa (toliau - Programa) parengta vadovaujantis Lietuvos Respublikos korupcijos prevencijos įstatymu, redakcija¹ (toliau-KPĮ) Lietuvos Respublikos nacionaline kovos su korupcija 2015–2025 metų programa, Antikorupcinės aplinkos viešajame sektoriuje kūrimo ir įgyvendinimo vadovu.

2. Programoje vartojamos sąvokos, apibrėžtos Lietuvos Respublikos korupcijos prevencijos įstatyme ir kituose teisės aktuose.

3. Programa skirta korupcijos prevencijai Lopšelyje-darželyje.

4. Programos strateginės kryptys – korupcijos prevencija ir antikorupcinis švietimas ir informavimas, aplinkos kūrimas.

5. Programa parengta trejų metų laikotarpiui.

6. Programos priemonių įgyvendinimo priežiūrą ir kontrolę vykdo Lopšelio-darželio direktoriaus įsakymu paskirtas asmuo, atsakingas už korupcijos prevencijos ir kontrolės vykdymą, o įgyvendina programos priemonių plane nurodyti vykdytojai.

7.Programa grindžiama korupcijos prevencija, visuomenės ir Lopšelio-darželio darbuotojų antikorupciniu švietimu ir mokymu, siekiant kompleksiškai šalinti šio neigiamo socialinio reiškinio priežastis ir sąlygas.

**II SKYRIUS**

**VEIKLOS SITUACIJOS ANALIZĖ ANTIKORUPCINIU POŽIŪRIU**

8. Lopšelio-darželio veiklos situacijos analizė atliekama vadovaujantis strateginio planavimo analizės principais – išorinių ir vidinių grėsmių ir galimybių analize.

9. Įvertinus aukščiau pateiktus veiksnius, Lopšelyje-darželyje korupcija galima šiose veiklos srityse:

9.1. formuojant Lopšelio-darželio darbuotojų personalą;

9.2. organizuojant ir vykdant viešųjų pirkimų procedūras;

9.3. organizuojant vaikų maitinimą Lopšelyje-darželyje.

9.4. atliekant kitas viešojo administravimo ir paslaugų teikimo funkcijas.

10. Lopšelio-darželio internetinėje svetainėje skelbiami darbuotojų atlyginimų vidurkiai.

11. Viešieji pirkimai vykdomi vadovaujantis Viešųjų pirkimų įstatymu.

**III SKYRIUS**

**PROGRAMOS TIKSLAI IR UŽDAVINIAI**

12. Programos tikslai:

12.1. sukurti ir įgyvendinti veiksmingą ilgalaikių antikorupcinių priemonių sistemą, skatinančią plėtoti ryšius tarp Lopšelio-darželio administracijos, darbuotojų, šeimų, šalinti priežastis pasinaudoti tarnybine padėtimi.

12.2.plėtoti antikorupcinę kultūrą, siekiant padidinti visuomenės pasitikėjimą ugdymo įstaiga;

12.3.formuoti pilietinę antikorupcinę poziciją ir didinti teisinį sąmoningumą;

12.4. atskleisti ir šalinti prielaidas atsirasti korupcijos apraiškoms Lopšelyje-darželyje bei darbuotojams pasinaudoti tarnybine padėtimi savanaudiškais tikslais;

12.5. užtikrinti skaidrią ir veiksmingą veiklą Lopšelyje-darželyje, skaidrų ir racionalų prekių, darbų ir paslaugų pirkimą;

12.6.išvengti bet kokio interesų konflikto atsiradimo ir realizavimo.

12.7. darbuotojo metinės veiklos rezultatus suderinti su Darbo taryba.

13. Programos uždaviniai:

13.1. užtikrinti efektyvų numatytų priemonių plano įgyvendinimą;

13.2. nustatyti veiklos sritis, kuriose yra korupcijos pasireiškimo tikimybė;

13.3. antikorupciniu požiūriu vertinti Lopšelio-darželio įsakymus ir sprendimus;

13.4.siekti, kad sprendimų priėmimo procesai būtų skaidrūs, atviri ir prieinami visai bendruomenei;

13.5. didinti antikorupcinio švietimo ir antikorupcinės kultūros sklaidą;

13.6. viešai skelbti informaciją apie korupcijos veiksmus ir jų rezultatus įstaigoje.

13.7. stiprinti bendradarbiavimą su korupcijos prevenciją vykdančiomis institucijomis;

**IV SKYRIUS**

**KORUPCIJOS PREVENCIJOS PRINCIPAI**

14. Korupcijos prevencija įgyvendinama vadovaujantis šiais principais:

14.1. teisėtumo – laikantis Lietuvos Respublikos Konstitucijos, įstatymų ir kitų teisės aktų reikalavimų;

14.2. visuotinio privalomumo – korupcijos prevencijos subjektais gali būti visi asmenys;

14.3. sąveikos – korupcijos prevencijos priemonių veiksmingumas užtikrinamas derinant visų korupcijos prevencijos subjektų veiksmus, keičiantis subjektams reikalinga informacija ir teikiant vienas kitam kitokią pagalbą.

**V SKYRIUS**

**SIEKIAMI REZULTATAI** **IR VERTINIMO KRITERIJAI**

15. Siekiama:

15.1. sumažinti korupcijos pasireiškimo tikimybę:

15.2. didinti nepakantumą korupcijai;

15.3. gerinti korupcijos prevencijos organizavimą Lopšelyje-darželyje;

15.4. didinti visuomenės pasitikėjimą Lopšeliu-darželiu.

16. Programos priemonių įgyvendinimas ir kontrolė vertinami pagal:

16.1. atliktus korupcijos pasireiškimo tikimybės vertinimus;

16.2. pranešimus apie korupcinio pobūdžio teisės pažeidimus;

16.3. įvykdytas ir neįvykdytas korupcijos prevencijos priemones;

16.4. gautus pagrįstus skundus, pateiktus Lopšeliui-darželiui ar steigėjui dėl korupcinio elgesio.

**VI SKYRIUS**

**PROGRAMOS ADMINISTRAVIMAS**

17. Programai įgyvendinti sudaromas korupcijos prevencijos priemonių įgyvendinimo planas (priedas), kuris nustato priemones, jų vykdymo terminus bei vykdytojus. Programą tvirtina Lopšelio-darželio direktorius.

18. Programoje numatytas priemones įgyvendina plane nurodyti atsakingi vykdytojai.

19. Programoje numatytų priemonių įgyvendinimo priežiūrą bei kontrolę vykdo direktorius ir programos įgyvendinimo priemonių plane nurodyti vykdytojai:

19.1. darbo grupė įgaliota vykdyti korupcijos prevenciją ir jos kontrolę yra atsakinga už korupcijos prevencijos įgyvendinimą Lopšelyje-darželyje;

19.2. darbo grupė įgaliota vykdyti korupcijos prevenciją ir jos kontrolę, pirmininkas kartą per metus, ne vėliau iki einamųjų metų gruodžio 30 d. pateikia Lopšelio-darželio direktoriui ataskaitą apie Korupcijos prevencijos programos priemonių plano vykdymą.

**VII SKYRIUS**

**PRANEŠIMŲ PATEIKIMO, PRIĖMIMO, REGISTRAVIMO IR INFORMACIJOS PERDAVIMO TVARKA.**

20.Pranešimai pateikiami Lopšelio-darželio direktoriaus įsakymu paskirtam asmeniui, atsakingam už korupcijos prevenciją ir kontrolę (toliau-asmuo, atsakingas už korupcijos prevenciją ir kontrolę).

21.Pranešimai gali būti pateikiami:

- telefonu;

- elektroniniu būdu elektroninio pašto adresu;

- atsiuntus paštu ar per pasiuntinį (Gamyklos g. 22 C, Rudamina, Vilniaus r. LT-13249)

- tiesiogiai atvykus į Rudaminos vaikų lopšelį-darželį „Ąžuoliukas“;

-Asmeniui, atsakingam už korupcijos prevenciją ir kontrolę, pateikiamas pranešimas turi atitikti bendruosius reikalavimus, keliamus asmens kreipimuisi į įstaigas ir kitas viešojo administravimo subjektus.

-Pranešime turi būti nurodyta:

21.1.Asmuo ar asmenys, kurio (-ių) veikimas ar neveikimas galimai turi biurokratizmo, piktnaudžiavimo, susijusių su korupcija, požymių;

21.2.Asmuo ar asmenys, apie kurį (-iuos) yra duomenų, kad jie gali žinoti apie pranešime nurodytas aplinkybes;

21.3.Įvykio aplinkybes (laikas, vieta ir kt.) bei kiti duomenys, pranešėjo nuomone, turintys reikšmės pranešimui nagrinėti.

21.4.Asmuo gali pateikti dokumentus, patvirtinančius pranešime nurodytas aplinkybes.

**BAIGIAMOSIOS NUOSTATOS**

22. Programa skelbiama Lopšelio-darželio interneto svetainėje www.rudaminosdarzelis.lt

23. Lopšelio-darželio bendruomenė, visi suinteresuoti juridiniai ir fiziniai asmenys gali teikti pasiūlymus Lopšelio-darželio direktoriui dėl programos papildymo ar pakeitimo.

24. Korupcijos prevencijos programa, esant poreikiui, gali būti papildoma.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA: Rudaminos vaikų lopšelio-darželio ,,Ąžuoliukas“ 2022 metų sausio 20 d. protokoliniu nutarimu V2-1.

Korupcijos prevencijos programos įgyvendinimo priemonių plano

1 priedas

**RUDAMINOS VAIKŲ LOPŠELIO-DARŽELIO „ĄŽUOLIUKAS“**  **APGAULĖS IR KORUPCIJOS PREVENCIJOS PROGRAMOS ĮGYVENDINIMO PRIEMONIŲ PLANAS**

|  |  |  |  |  |  |  |
| --- | --- | --- | --- | --- | --- | --- |
| Eil.  Nr. | Priemonės pavadinimas | |  |  |  | | --- | --- | --- | | Vykdytojas |  |  | | Vykdymo laikas |
| 1. | Rudaminos vaikų lopšelio-darželio „Ąžuoliukas“ apgaulės ir korupcijos prevencijos programos įgyvendinimo priemonių plano sudarymas. | Asmenys, atsakingi už apgaulės ir korupcijos prevenciją ir kontrolę | 2022 m. vasario mėn. |
| 2. | Supažindinti darbuotojus su apgaulės ir korupcijos priemonių įgyvendinimo planu. | Asmenys, atsakingi už apgaulės ir korupcijos prevenciją ir kontrolę | 2022 m. vasario mėn. |
| 3. | Dalyvauti mokymuose, seminaruose antikorupcijos klausimais. | Administracija | Nuolat |
| 4. | Priimant į darbą vadovautis teisės aktais, atsižvelgti į darbuotojo kvalifikaciją, rekomendacijas, kandidatų nepriekaištingą reputaciją. | Direktorius | Priėmus naują darbuotoją |
| 5. | Sudaryti sąlygas  darbuotojams, kitiems  piliečiams pranešti įstaigos administracijai savo įtarimus dėl galimos korupcinio  pobūdžio nusikalstamos  veiklos. | Administracija,  Korupcijos prevencijos programos vykdytojai | Nuolat |
| 6. | Kontroliuoti, ar laiku ir tinkamai pateikiamos privačių interesų deklaracijos | Direktorius | Nuolat |
| 7. | Finansines ataskaitas, darbo užmokestį talpinti Lopšelio-darželio internetinėje svetainėje. | Direktorius,  vyr. buhalteris | Nuolat |
| 8. | Vykdyti viešuosius pirkimus vadovaujantis Lietuvos Respublikos viešųjų pirkimų įstatymu bei jo pakeitimais. | Viešųjų pirkimų organizatorius, specialistas | Nuolat |
| 9. | Viešųjų pirkimų planą paskelbti įstaigos internetinėje svetainėje | atliekant kitas viešojo administravimo ir paslaugų teikimo funkcijas. | Iki einamųjų metų kovo 20 d. |
| 10. | Nagrinėti skundus dėl Darželio darbuotojų veiklos, esant korupcijos pasireiškimo rizikai. | Administracija | Gavus skundą |
| 11. | 1,2 proc. pajamų lėšų panaudojimo ataskaitą teikti ugdytinių įstaigos tarybos posėdyje. | Direktorius, vyr. buhalteris | Metų pradžioje |
| 12. | Darbuotojų vertinimas vykdomas vadovaujantis teisės aktais. Lietuvos Respublikos vyriausybės nutarimais. | Direktorius, administracija | Kasmet iki sausio 31 dienos |
| 13. | Informacijos apie galimą korupcinę veiklą valdymas ir vadovo informavimas. | Asmenys, atsakingi už apgaulės ir korupcijos prevenciją ir kontrolę | Nuolat |
| 14. | Nagrinėti gautus skundus, pareiškimus, siūlymus dėl galimų korupcijos atvejų. | Asmenys, atsakingi už apgaulės ir korupcijos prevenciją ir kontrolę | Gavus skundą, pareiškimą ar siūlymą |
| 15. | Peržiūrėti darbuotojų pareigybių aprašus ir esant būtinybei, įtraukti antikorupciniu požiūriu svarbias nuostatas bei atsakomybės priemones. | Kasmet IV ketvirtį | Direktorius |

\_\_\_\_\_\_\_\_\_\_\_\_\_\_\_\_\_\_\_\_\_